Diari Oficial de la Generalitat Valenciana


Sumari del DOGV 3535, del 09-07-1999 (1999/6486)

RESOLUCIÓ de 24 de juny de 1999, del conseller de Medi Ambient, per la qual es resol la concessió de subvencions destinades a activitats de gestió de residus tòxics i perillosos convocades per l'Ordre de 16 de març de 1999 (DOGV núm. 3.473 de 14.04.1999): medicaments caducats de procedència domiciliària i residus que continguen mercuri.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3535

Data del DOGV
:   09-07-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/6486


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 24 de juny de 1999, del conseller de Medi Ambient, per la qual es resol la concessió de subvencions destinades a activitats de gestió de residus tòxics i perillosos convocades per l'Ordre de 16 de març de 1999 (DOGV núm. 3.473 de 14.04.1999): medicaments caducats de procedència domiciliària i residus que continguen mercuri. [1999/M6486]
  
Mitjançant l'Ordre de 16 de març de 1999 de la Conselleria de Medi Ambient, es convoquen subvencions destinades a activitats de gestió de residus tòxics i perillosos: medicaments caducats de procedència domiciliària i residus que continguen mercuri.
  
La base primera de l'annex de l'ordre de convocatòria estableix que podran ser beneficiàries d'aquesta subvenció les persones físiques o jurídiques que hagen realitzat o realitzen, des de l'1 de gener fins al 31 d'octubre de 1999, activitats de gestió dels residus esmentats en la base segona (medicaments caducats de procedència domiciliària i residus que continguen mercuri) i disposen d'autorització de la Conselleria de Medi Ambient per a la gestió d'aquests.
  
D'acord amb l'article 1 de l'ordre, es convoca la concessió de subvencions per un import global màxim de 80.927.199 PTA. (120.202,42 euros) que han de distribuir-se de la següent manera:
  
- 4.000.000 de pessetes (24.040,48 euros) per a la gestió de medicaments caducats
  
- 16.407.877 de pessetes (96.161,94 euros) per a la gestió dels restants residus objecte de subvenció.
  
Vist que la quantia total de les subvencions sol·licitades puja a 26.444.886 pessetes (352.974,41 euros), quantitat superior al crèdit pressupostat, 55.281.397 de pessetes (120.202,42 euros), la comissió avaluadora prevista en la base sisena de l'annex de l'ordre, reunida el 18 de juny de 1999, elabora la proposta de concessió de subvencions als sol·licitants les peticions dels quals s'adapten al que estableix l'ordre esmentada, i limiten la quantia de la subvenció sol·licitada en el cas dels medicaments caducats a la quantitat màxima establida en l'estipulació primera de l'ordre, i en el cas de les sol·licituds referents als residus restants aplicant un coeficient de reducció que serà proporcional i igual a 0,293416.
  
D'acord amb la proposta de concessió elevada per la comissió avaluadora, per raó de les competències que m'atribueixen l'article 35 de la Llei 5/1983, de 30 de desembre, del Govern Valencià, i l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, resolc:
  
Primer
  
Concedir les subvencions als següents sol·licitants la petició dels quals s'adapta a les bases establides en l'annex de l'Ordre de 16 de març de 1999, pels següents imports:
  
Farmacèutics Mundi 4.000.000 PTA, 24.040,48 euros
  
Vaersa 42.824.362 PTA, 85.581,12 euros
  
SPMA, SL 1.760.499 PTA, 10.580,81 euros
  
Segon
  
Per al cobrament de la subvenció els beneficiaris hauran de presentar com a data límit el 15 de novembre de 1999 la corresponent sol·licitud adreçada a la Direcció General de Qualitat Ambiental acompanyada de la documentació establida a la base vuitena de l'ordre de convocatòria.
  
Contra aquesta resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la notificació, davant la sala contenciosa administrativa del Tribunal Superior de Justícia de la Comunitat Valenciana. Tot això d'acord amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.